PATVIRTINTA

Raseinių Šaltinio progimnazijos

direktoriaus 2025 m. birželio d.

įsakymu Nr. V1-

**RASEINIŲ ŠALTINIO PROGIMNAZIJOS**

**PAILGINTOS MOKYMOSI DIENOS GRUPĖS VEIKLOS**

**NUOSTATAI**

**I SKYRIUS**

**BENDROSIOS NUOSTATOS**

1. Pailgintos mokymosi dienos grupės nuostatai (toliau – nuostatai) reglamentuoja Raseinių Šaltinio progimnazijos pailgintos mokymosi dienos grupės veiklą.
2. Pailgintos mokymosi dienos grupė savo veikloje vadovaujasi Lietuvos Respublikos Konstitucija, Lietuvos Respublikos Švietimo įstatymu, Jungtinių Tautų vaiko teisių konvencija, Raseinių Šaltinio progimnazijos nuostatais, kitais progimnazijos veiklą reglamentuojančiais norminiais aktais ir šiais nuostatais.
3. Pailgintos mokymosi dienos grupė – vaikų/mokinių grupė, kurioje teikiamos neformaliojo švietimo, popamokinės priežiūros paslaugos, atsižvelgiant į progimnazijos bendruomenės poreikius ir (toliau – grupė).
4. Grupę gali lankyti priešmokyklinio ugdymo grupės vaikai/1-4 klasių mokiniai (toliau vaikai/mokiniai).
5. Į grupę vaikai/mokiniai priimami tėvams (globėjams/rūpintojams) pateikus rašytinį prašymą ir atsižvelgus į progimnazijos numatytus priėmimo kriterijus (žr. 3 skyrių).
6. Sudaroma pailgintos mokymosi dienos grupės paslaugos teikimo sutartis, patvirtinta direktoriaus įsakymu tarp tėvų (globėjų/rūpintojų) ir progimnazijos.
7. Grupės veikla vykdoma kasmet nuo rugsėjo mėnesio 2 d. iki pradinio ugdymo programos ugdymo proceso pabaigos.
8. Grupės mokymosi laikas: nuo 12.00 val. iki 18.00 val.
9. Maksimalus grupės mokinių skaičius – 30.

**II SKYRIUS**

**GRUPĖS TIKSLAI, FUNKCIJOS, VEIKLOS ORGANIZAVIMAS**

1. Grupės tikslas – organizuoti saugų vaikų/mokinių neformalųjį ugdymą ir popamokinę priežiūrą.
2. Grupės funkcijos:
   1. organizuoti vaikų/mokinių užimtumą,
   2. sudaryti sąlygas ir teikti pagalbą vaikams/mokiniams, atliekant namų darbų užduotis;
   3. organizuoti kryptingą pažintinę, meninę, sportinę veiklą progimnazijos patalpose ar jos teritorijoje bei kitose ugdymui, edukacijai, kultūrai, poilsiui, pramogoms vykdyti pritaikytose erdvėse – parkuose, muziejuose, bibliotekose, įmonėse ir pan.;
   4. sudaryti sąlygas vaikų/mokinių maitinimui;
   5. užtikrinti savalaikį vaikų/mokinių nuvykimą į neformaliojo švietimo užsiėmimus progimnazijoje;
   6. saugoti mokinių fizinę, psichinę sveikatą;
   7. informuoti tėvus (globėjus/rūpintojus) apie vaikų/mokinių savijautą, sveikatą, elgesį, veiklą grupėje.
3. Grupės veikla organizuojama remiantis grupės veiklos programa, patvirtinta progimnazijos direktoriaus įsakymu.
4. Grupėje dirba auklėtojas, turintis aukštąjį arba aukštesnįjį (specialųjį vidurinį, įgytą iki 1995 m.) pedagoginį išsilavinimą ir įgijęs mokytojo kvalifikaciją.

**III SKYRIUS**

**PRIĖMIMO KRITERIJAI**

1. Pirmumo eilė suteikiama:
   1. priešmokyklinio ugdymo grupės vaikams;
   2. 1 klasių mokiniams, kurių abu tėvai (globėjai/rūpintojai) dirba ir neturi vyresniųjų brolių ar seserų;
   3. 1 klasių mokiniams, kurių abu tėvai (globėjai/rūpintojai) dirba;
   4. 1-2 klasių mokiniams iš socialiai remtinų, rizikos grupės šeimų;
   5. 2 klasių mokiniams, kurių tėvai (globėjai/rūpintojai) dirba;
   6. 1-4 klasių mokiniams, kurie turi laukti mokyklinio autobuso ar viešojo transporto.

**IV SKYRIUS**

**BAIGIAMOSIOS NUOSTATOS**

1. Pailgintos mokymosi dienos grupės veiklos nuostatai tvirtinami progimnazijos direktoriaus įsakymu.
2. Esant reikalui nuostatai gali būti keičiami ar papildomi.
3. Pailgintos mokymosi dienos grupės veiklos priežiūrą vykdo direktoriaus pavaduotojas ugdymui.
4. Pailgintos mokymosi dienos grupės veiklos nuostatai yra skelbiami progimnazijos internetinėje svetainėje [www.saltiniomokykla.lt](http://www.saltiniomokykla.lt)
5. Su patvirtintais grupės nuostatais supažindinamas pailgintos mokymosi dienos grupės auklėtojas elektroninėmis priemonėmis Dokumentų valdymo sistemoje (DVS).
6. Su pailgintos mokymosi dienos grupės nuostatais pailgintos mokymosi dienos auklėtojas supažindina vaikų/mokinių tėvus (globėjus/rūpintojus).

\_\_\_\_\_\_\_\_\_\_\_\_\_\_\_\_